IVL บวกเกือบ 4% รับกำลังการผลิตพุ่ง หนุนผลงาน Q3/60 โตเด่น
IVL บวกเกือบ 4% รับกำลังการผลิตพุ่ง หนุนผลงาน Q3/60 โตเด่น ล่าสุด ณ เวลา 11.20 น. ราคาอยู่ที่ 42.25 บาท บวก 1.50 บาท หรือ 3.68% สูงสุดที่ 43.00 บาท ต่ำสุดที่ 41.00 บาท มูลค่าซื้อขายที่ 1.09 พันล้านบาท 
14 ก.ย. 2560

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.20 น. ราคาอยู่ที่ 42.25 บาท บวก 1.50 บาท หรือ 3.68% สูงสุดที่ 43.00 บาท ต่ำสุดที่ 41.00 บาท มูลค่าซื้อขายที่ 1.09 พันล้านบาท

ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ฯ แนะนำ “ทยอยสะสม” IVL คาดผลประกอบการจะเติบโตเด่นในช่วงครึ่งปีหลัง โดยเฉพาะจากกำไรจากการดำเนินงานในไตรมาส 3/60 ปรับขึ้นจากช่วงเดียวกันของปีก่อน และไตรมาสก่อน จากกำลังการผลิตส่วนขยายของ Rotterdam PTA เพิ่มอีก 3.2 แสนตัน/ปี ในขณะที่คาดมาร์จิ้นดีขึ้นจากส่วนต่าง PTA และ MEG
ในขณะที่ธุรกิจ PET ยังดีต่อเนื่องจากไตรมาส 2 จากปกติธุรกิจ PET ในไตรมาส 3 จะอ่อนตัว โดยธุรกิจ PET ที่ดีขึ้นเพราะ Supply ลดลงโดยเฉพาะจากจีน ส่งผลให้คาดกำไรปี 60 ที่ 12,410 ล้านบาท เติบโต 57% จากปีก่อน
 